text: En lastbil læsset med skinker er væltet
  23 april 2015 kl. 17.55
  En lastbil på vej ned på Esbjerg Havn er væltet og spærrer Darumvej. Chaufføren er kommet lettere til skade og bragt til skadestuen.
  Lastbilen er fyldt med skinker, der hænger ned fra lastbilens loft. De skal nu fjernes manuelt og læsses om i en ny anhænger, før redningsmandskabet kan fjerne lastbilen.
  Derfor vil Darumvej i Esbjerg være spærret til en gang i nat, det oplyser vagtchef Ole Aamann ved Syd- og Sønderjyllands Politi til TV SYD.
  